b"\n_START_ARTICLE_\nPalma Aquarium\n_START_SECTION_\nHist\xc3\xb2ria\n_START_PARAGRAPH_\nCoral World International va ser fundada a mitjans dels anys 70 per l'empresari Morris Kahn, i avui dia est\xc3\xa0 presidida pel seu fill, Benjamin Kahn. El grup est\xc3\xa0 format per 4 aquaris a tot el m\xc3\xb3n: The Underwater Observatory d'Eilat (Israel), Maui Ocean Center de Hawaii (Estats Units), AQWA a Perth (Austr\xc3\xa0lia) i el Palma Aquarium._NEWLINE_La companyia va n\xc3\xa9ixer amb la vocaci\xc3\xb3 de crear aut\xc3\xa8ntics observatoris marins a partir de la fidel reproducci\xc3\xb3 dels ecosistemes i h\xc3\xa0bitats que mostren la riquesa de la fauna i flora dels mars i oceans. Gr\xc3\xa0cies a aquesta tasca ecol\xc3\xb2gica, la revista Time va concedir el reconeixement d'\xe2\x80\x9dHome de l'any del medi ambient 2008\xe2\x80\x9d a Benjamin Kahn. _NEWLINE_La filosofia de Coral World International i, per extensi\xc3\xb3, de Palma Aquarium \xc3\xa9s \xe2\x80\x9ccon\xc3\xa8ixer per valorar i valorar per respectar i protegir\xe2\x80\x9d. Per aix\xc3\xb2, totes les accions realitzades per l'aquari mallorqu\xc3\xad cerquen aconseguir un objectiu: fomentar la comprensi\xc3\xb3 i admiraci\xc3\xb3 per la bellesa del m\xc3\xb3n mar\xc3\xad. L'aquari organitza activitats relacionades amb el medi ambient i participa en campanyes de protecci\xc3\xb3 i conscienciaci\xc3\xb3._NEWLINE_Palma Aquarium rep cada any m\xc3\xa9s de 400.000 visitants, amb una mitja di\xc3\xa0ria de m\xc3\xa9s de 1.000 persones de totes les edats. El 50% dels visitants s\xc3\xb3n locals i nacionals, mentre que la resta prov\xc3\xa9, principalment, de pa\xc3\xafsos europeus.\n_START_SECTION_\nLa visita\n_START_PARAGRAPH_\nEl recorregut de l'aquari es planteja com un viatge a trav\xc3\xa9s dels fons marins de tot el m\xc3\xb3n.\n_START_SECTION_\nMar Mediterrani\n_START_PARAGRAPH_\nEl primer trajecte de la visita mostra la riquesa de la fauna i flora mediterr\xc3\xa0nies. A trav\xc3\xa9s de 24 tancs es pot observar la varietat d'esp\xc3\xa8cies que habiten en aquesta mar: estrelles de mar, llangostes i cigarrons, peixos escorpins, tords, mers, gambes i camarons, crancs, morenes, ratjades, cavallets de mar, pops, congres, vegetaci\xc3\xb3 marina i corals._NEWLINE_A l'aquari Toca-Toca, el visitant pot tenir contacte directe amb els animals i comprovar el tacte d'exemplars com l'estrella de mar.\n_START_SECTION_\nMars tropicals\n_START_PARAGRAPH_\nLes esp\xc3\xa8cies que habiten els 25 aquaris d'aquesta etapa del trajecte s\xc3\xb3n origin\xc3\xa0ries dels oceans \xc3\x8dndic, Atl\xc3\xa0ntic i Pac\xc3\xadfic, coneguts per la seva riquesa en barreres de coral. Aqu\xc3\xad habiten ex\xc3\xb2tics peixos com el peix lle\xc3\xb3, el peix pallasso, la v\xc3\xaddua negra i el peix cirurgi\xc3\xa0, taurons puntes negres i cridaners coralls._NEWLINE_Palma Aquarium t\xc3\xa9 la major exhibici\xc3\xb3 de coralls vius d'Europa, integrada per coralls com la gorg\xc3\xb2nia, el xampiny\xc3\xb3, els llavis de pallasso o el panell d'abella; an\xc3\xa8mones com la catifa, la caribenya o el tentacle de bulb; i una gran varietat d'esponges tropicals. \xc3\x89s un dels pocs aquaris d'Europa on tots els coralls que decoren els seus tancs s\xc3\xb3n de veritat, i dels \xc3\xbanics que compten amb un programa de reproducci\xc3\xb3 d'aquests animals, que ha tingut com a resultat el naixement de nous membres.\n_START_SECTION_\nJardins Mediterranis\n_START_PARAGRAPH_\nUna zona enjardinada combina vegetaci\xc3\xb3 mediterr\xc3\xa0nia amb tancs de tortugues, carpes, dorades i rajades. En aquesta \xc3\xa0rea tamb\xc3\xa9 hi ha una cafeteria i una zona infantil amb un vaixell pirata. A l'estiu, el parc realitza animacions infantils cada dia que inclouen pintacares, guerres d'aigua i espectacles.\n_START_SECTION_\nJungla\n_START_PARAGRAPH_\nLa Jungla \xc3\xa9s la recreaci\xc3\xb3 d'un jard\xc3\xad tropical. \xc3\x89s el jard\xc3\xad de terrat m\xc3\xa9s gran d'Espanya i un dels majors d'Europa. La humitat que genera una gran cascada, amb l'ajuda de vaporitzadors, simula un microclima perfecte per a les plantes amaz\xc3\xb2niques.\n_START_SECTION_\nGran Blau\n_START_PARAGRAPH_\nEl Gran Blau \xc3\xa9s el tanc de taurons m\xc3\xa9s profund d'Europa, amb 8,5 metres, 33 metres de llarg i 25 metres d'ample. Un gran tanc amb 3,5 milions de litres d'aigua salada._NEWLINE_Hi habiten 8 taurons tigre d'arena i brasiler i m\xc3\xa9s de 1.000 peixos. El visitant descendeix a la zona de visi\xc3\xb3 de l'aquari central a trav\xc3\xa9s d'un t\xc3\xbanel transparent pel qual veu nedar a taurons i ratjades sobre el seu cap.\n_START_SECTION_\nMedusari\n_START_PARAGRAPH_\nEl medusari \xc3\xa9s un aquari cil\xc3\xadndric en el qual s'exhibeixen una cinquantena de meduses, gaireb\xc3\xa9 totes de l'esp\xc3\xa8cie estrella del Mediterrani: l'Aurelia aurita.\n_START_SECTION_\nInvestigaci\xc3\xb3 i conservaci\xc3\xb3\n_START_PARAGRAPH_\nLa vocaci\xc3\xb3 de conservaci\xc3\xb3 que va marcar el naixement de Palma Aquarium ha derivat en m\xc3\xbaltiples programes d'investigaci\xc3\xb3 i conservaci\xc3\xb3. L'aquari mallorqu\xc3\xad desenvolupa programes de reproducci\xc3\xb3 i rehabilitaci\xc3\xb3 d'esculls de coral en mitjans artificials controlats (MAC)._NEWLINE_A m\xc3\xa9s, du a terme una campanya de conservaci\xc3\xb3 de la tonyina vermella del Mediterrani, esp\xc3\xa8cie en perill d'extinci\xc3\xb3 degut a la sobrepesca, sobre la qual tamb\xc3\xa9 alberga una exposici\xc3\xb3._NEWLINE_L'aquari tamb\xc3\xa9 col\xc2\xb7labora en un projecte de conservaci\xc3\xb3 del Limonium barceloi, esp\xc3\xa8cie end\xc3\xa8mica del sud de Balears._NEWLINE_Amb la intenci\xc3\xb3 de protegir el medi ambient, l'equip de professionals de Palma Aquarium participa de forma puntual en tasques de rescat i rehabilitaci\xc3\xb3 d'animals marins. L'objectiu de la investigaci\xc3\xb3n s'articula amb l'establiment de convenis de col\xc2\xb7laboraci\xc3\xb3 amb universitats i centres d'investigaci\xc3\xb3 per dur a terme, a les instal\xc2\xb7lacions del centre, programes de recuperaci\xc3\xb3 amb poblacions en fase de regressi\xc3\xb3 o en perill d'extinci\xc3\xb3."